laion/Wikipedia-Exotic huggingface dataset:
המטרה: שומר הראש

המטרה: שומר הראש (באנגלית: Angel Has Fallen) הוא סרט מותחן אקשן אמריקאי בבימויו של ריק רומן וו ובכיכובם של מורגן פרימן וג'רארד באטלר, שגם הפיק את הסרט. הסרט יצא לאקרנים בחודש אוגוסט בשנת 2019. סרט זה מהווה המשך לסרט "המטרה: לונדון" שיצא לאקרנים במרץ 2016. כאשר מייק באנינג מואשם בניסיון להתנקש בנשיא ארצות הברית הוא נלקח למעצר אך מחליט להימלט ולהפוך לאדם במנוסה על מנת להוכיח את חפותו ולטהר את שמו, בעודו יוצא נגד חבריו לנשק בבולשת הפדרלית ולהראות שיעשה הכל להגן על משפחתו ועל המדינה מפני איומים מבחוץ ומבפנים. איש השירות החשאי, מייק בנינג (ג'רארד באטלר) מצליח לחלץ את נשיא ארצות הברית, אלן טרמבול (מורגן פרימן) מניסיון התנקשות באמצעות כטב"מים בעת שיט בחופשה, אך עד מהרה בנינג עצמו הופך למטרה של ממשל ארצות הברית והשירותים החשאיים שלה, מה שמאלץ אותו לשתף פעולה עם אביו, עמו לא היה בקשר שנים רבות, על מנת לטהר את שמו ולגלות מי עומד באמת מאחורי ניסיונות ההתנקשות בנשיא. זהו הסרט השלישי בסדרה והפקתו יצאה לדרך בשנת 2016 כאשר ג'רארד באטלר חזר לגלם את דמות סוכן השירות החשאי מייק באנינג והוא שיתף פעולה כמפיק להפקה. בינואר 2018 לוהקו שחקנים נוספים כדני יוסטון ומורגן פרימן שחזר לגלם את דמותו של אלן טרמבול, כעת נשיא ארצות הברית. במרץ אותה שנה החלו צילומי הסרט במדינת וירג'יניה. קדימון ראשון פורסם ב-16 במאי 2019. אתר האינטרנט הרשמי של המטרה: שומר הראש המטרה: שומר הראש, ברשת החברתית אקס (טוויטר) המטרה: שומר הראש, ברשת החברתית אינסטגרם "המטרה: שומר הראש", במסד הנתונים הקולנועיים IMDb (באנגלית) "המטרה: שומר הראש", באתר AllMovie (באנגלית) "המטרה: שומר הראש", באתר Rotten Tomatoes (באנגלית) "המטרה: שומר הראש", באתר Box Office Mojo (באנגלית) "המטרה: שומר הראש", באתר Metacritic (באנגלית) "המטרה: שומר הראש", באתר אידיבי "המטרה: שומר הראש", במסד הנתונים הקולנועיים KinoPoisk (ברוסית) ביקורות: ארז דבורה, כמעט מצאנו עומק בסרט הזה, אבל רק כמעט, באתר ynet, 25 באוגוסט 2019 Dave McNary, Gerard Butler to Star in ‘Angel Has Fallen’ Threequel, Variety אורי פפר: הסוכן מרפי, באתר IMDb ספיר אזולאי, באתר IMDb
Cmd.exe

cmd או CMD (ידוע גם בשם Command Prompt, בעברית: שורת הפקודה) או cmd.exe (שם הקובץ) הוא ממשק שורת פקודה של מערכות ההפעלה OS/2,‏ eComStation (אנ'),‏ Windows NT,‏ Windows CE (אנ') ו-ReactOS. ל-CMD מבחר פקודות פנימיות, רובן דומות לפקודות של Command.com, ובנוסף ניתן להפעיל באמצעותו פקודות ותוכנות נוספות הזמינות למחשב. הצגת הרשתות שכבר התחברנו אליהם בעבר: netsh wlan show profiles הססמאות של אותם רשת WIFI שהתחברנו אליה בעבר: netsh wlan show profile <WIFI> key=clear כאשר <WIFI> מסמל את שם רשת ה-WIFI סריקת הקבצים : Tree לסריקת הקבצים משמשת הפקודה "tree" כשהיא מופעלת בתיקייה שבא נרצה לסרוק לדוגמה: כדי לסרוק את הקבצים שבכונן C: תשמשנה הפקודות הבאות: \:cd c tree יצירת תיקייה mkdir test כאשר test מסמל את שם התיקייה הרצוי. התיקייה תיווצר בתוך התיקייה שבה נמצאים כרגע. מחיקת תיקייה: rmdir test כאשר test מסמל את שם התיקייה מחיקת הקובץ: del testfile.txt כאשר testfile.txt מסמל את שם הקובץ שאנחנו רוצים למחוק מדיה וקבצים בנושא Cmd.exe בוויקישיתוף
חטיפה לאור יום

האם התכוונתם ל... חטיפה לאור יום (סרט, 2009) (Taken in Broad Daylight) - סרט טלוויזיה אמריקאי-קנדי משנת 2009 חטיפה לאור יום (סרט, 2012) (The Cold Light of Day) - סרט בכיכובו של הנרי קאביל משנת 2012 חטיפה לאור יום (סרט, 2017) (Mon garçon) סרט צרפתי משנת 2017 בכיכובה של מלאני לורן.
ארכיפלג פאלמר

פאלמר ארכיפלג, הידוע גם בשם ארכיפלג אנטארקטיקה (באנגלית: Palmer Archipelago), היא קבוצה של איים מחוץ לחוף הצפון מערבי של חצי האי אנטארקטיקה. הארכיפלג משתרע בין האי טאוור בצפון לבין האי אונוור בדרום. מצר ז'רלאש מפריד בין הארכיפלג לבין חצי האי האנטארקטי. מצר ביסמרק מפריד בין ארכיפלג פאלמר לבין ארכיפלג וילהלם. שטחו של ארכיפלג פאלמר – 3,448 קמ"ר; אורכו (מצפון לדרום) 178 קילומטרים; ורוחבו (ממזרח למערב) 275 קילומטרים. שיא גובהו של הארכיפלג הוא הר פרנסיס הממוקם באי אנוור, שגובהו 2,761 מטרים מעל פני הים. עשר הפסגות הגבוהות בארכיפלג: רב החובל האמריקני נתניאל פאלמר, ניווט באזור בשנת 1820. אדריאן דה ז'רלאש, שעמד בראש המשלחת האנטארקטית הבלגית (אשר חקרה את אנטארקטיקה בין השנים 1899–1897), חקר את הארכיפלג בשנת 1898. ז'רלאש נתן לארכיפלג את שמו. ז'רלאש קרא לארכיפלג על שמו של נתניאל פאלמר. הן ארגנטינה והן בריטניה הפעילו תחנות מחקר בארכיפלג. ארכיפלג פאלמר, באתר אנציקלופדיה בריטניקה (באנגלית) ארכיפלג פאלמר באתר הסקר הגאולוגי של ארצות הברית ארכיפלג פאלמר באתר הגאזט האנטארקטי המשווה SCAR של ממשלת אוסטרליה תצלום לוויין של אזור ארכיפלג פאלמר תחזית מזג אוויר עדכנית ארוכת טווח עבור ארכיפלג פאלמר ארכיפלג פאלמר באתר peakbagger איי ארכיפלג פאלמר, סרטון באתר יוטיוב האי ויינקה, סרטון באתר יוטיוב מידע גאוגרפי והיסטורי מידע גאוגרפי
ליז רוז

אליזבת וגנר (באנגלית: Elisabeth Wagner, נולדה ב-22 בדצמבר 1960) המוכרת בשם ליז רוז, היא פזמונאית אמריקאית. רוז ידועה ככותבת הלהיטים "White Horse", "Teardrops on My Guitar" ו-"You Belong with Me" של הזמרת טיילור סוויפט, אשר זכו להצלחה רבה בעולם. כמו כן, זכתה רוז בשני פרסי גראמי כחלק מכותבת השירים "White Horse" ו-"Girl Crush". ליז רוז נולדת בדאלאס, טקסס שבארצות הברית, ב-22 בדצמבר 1960. היא התחילה את הקריירה שלה בתחילת שנות ה-2000 ובמהלכה עבדה ביחד עם אמנים שונים כדוגמת טיילור סוויפט, קיילי מינוג, נלי פורטדו, ג'ול וכדומה. רוז ידועה בעיקר בשל עבודתה עם סוויפט בה השתיים כתבו שלל להיטים כדוגמת; "You Belong with Me", "White Horse" וכדומה. מדיה וקבצים בנושא ליז רוז בוויקישיתוף אתר האינטרנט הרשמי של ליז רוז (באנגלית) ליז רוז, ברשת החברתית אקס (טוויטר) ליז רוז, במסד הנתונים הקולנועיים IMDb (באנגלית) ליז רוז, באתר AllMusic (באנגלית) ליז רוז, באתר MusicBrainz (באנגלית) ליז רוז, באתר Discogs (באנגלית) ליז רוז, באתר Songkick (באנגלית) ליז רוז, באתר SecondHandSongs Liz Rose, Genius (באנגלית) GRAMMY.com, GRAMMY.com (באנגלית)
I Did It, Mama!

I Did It, Mama! (בעברית: אני עשיתי זאת, אמא!) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השלישי, Alesta. השיר יצא לאור ב-27 בנובמבר 2015, כסינגל השני מתוך האלבום. השיר הגיע למקום התשיעי במצעד הרשמי שברומניה. השיר נכתב על ידי מרסל בוטזאן, סבסטיאן ברק, ג'ולימאר סנטוס אוליביירה, נפונוסנו, אריק טרנר, דייוויד סיינט ואלכסנדרה סטאן והופק על ידי פליי & וין וסיינט. כמו כן, השיר הוא שיר בסגנון הרגאטון, המשלב בתוכו גם את סגנון היורופופ, היורודאנס והדאנס-פופ. כמו כן, עלה השיר לרשת הזרמת המדיה ספוטיפיי, בסמוך לצאתו כסינגל. האודיו הרשמי של השיר הועלה לערוץ היוטיוב של אלכסנדרה סטאן ב-30 בנובמבר 2015, כמה ימים לאחר שיצא כסינגל. הווידאו קליפ המלא שיצא עבור השיר הועלה לערוצה לפני כן, ובוים על ידי בוגדאן דראג'יו. נכון למאי 2019, מונה הצפיות של הקליפ עומד על כ-25 מיליון צפיות. סרטון השיר "I Did It, Mama!" באתר יוטיוב I Did It Mama - Single de Alexandra Stan no iTunes, web.archive.org, ‏2016-05-28 I Did It Mama - Single by Alexandra Stan on iTunes, web.archive.org, ‏2016-05-28 Kiss FM Live - #1 HIT RADIO, www.kissfm.ro Alexandra Stan – I Did It Mama (באנגלית), נבדק ב-2019-05-17 I Did It Mama (Radio Edit), נבדק ב-2019-05-17 Alexandra Stan (2015-11-30), Alexandra Stan - I Did It, Mama! (Official Audio), נבדק ב-2019-05-17 Alexandra Stan a lansat “I Did It, Mama”, piesa pe care părinții nu o înțeleg din prima, web.archive.org, ‏2015-11-26 Alexandra Stan (2015-11-25), Alexandra Stan - I Did It, Mama! (Official Music Video), נבדק ב-2019-05-17
הייגרסטאון

הייגרסטאון (באנגלית: Hagerstown) היא עיר במחוז וושינגטון, מרילנד, ארצות הברית. נכון לשנת 2021, אוכלוסיית העיר מונה 43,527 תושבים. הייגרסטאון היא העיר השישית בגודלה במרילנד והיא מפורסמת בשל מבניה העשויים מאבן גיר סטונהנג' שאותה חוצבים מרכסי האבן הנמצאים בקרבת העיר. בשל התפתחות תעשיית הלבנים והבטון, רוב הבתים כבר אינם בנויים מאבני גיר, אך עדיין ניתן למצוא אותן במבנים העתיקים יותר. אף על פי שהעיר עצמה אינה גדולה כל כך, במטרופולין של העיר, המשתרע אל תוך מערב וירג'יניה, מתגוררים 269,140 בני אדם. המטרופולין של הייגרסטאון הוא המטרופולין בעל קצב הגידול הגדול ביותר בארצות הברית.[דרוש מקור] למרות הסגנון הכפרי שלה העיר משמשת כמרכז תחבורה ומסחר לכל האזור. נמל התעופה האזורי של העיר ותחנות הרכבת שלה מהווים רשת תחבורה נרחבת עבור העיר. מדיה וקבצים בנושא הייגרסטאון בוויקישיתוף אתר האינטרנט הרשמי של הייגרסטאון (באנגלית) הייגרסטאון, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
אדון בפקדך

אדון בפקדך הוא פיוט מסוג סליחה (מהתת-סוג "שנייה") לפי סדר אלפאביתי שחובר על ידי הפייטן רבינו יצחק הכהן, ובו מתאר המחבר את שפלות האדם הגורמת לו לחטוא ומבקש שהקדוש ברוך הוא יתחשב בכך ויסלח לחטאי ישראל. הפיוט נאמר בקהילות יהדות אשכנז בסליחות לערב ראש השנה ובפתיחת הסליחות לערב יום הכיפורים, ולפי רוב המנהגים נאמר אף בתפילת שחרית או תפילת מוסף של יום הכיפורים. מחבר הפיוט כאמור הוא רבינו יצחק הכהן, אך כמעט ואין ידועים פרטים על חייו וזהותו. ידוע רק שחי לפני שנת ד'תתקצ"ד (1234), משום שמבאר הפיוטים הקדמון רבי אברהם בן עזריאל מפרש את סליחתו. מבאר פיוטים בן המאה ה-19, ר' משה בידינגן, העלה השערה מקורית לפיה מחבר הפיוט אינו אלא רבי יצחק החבר אלמנגרי (או הסנגרי), שלפי מקורות אחדים מתקופת הראשונים הוא ה"חבר" שהתווכח לכאורה עם בולאן, מלך ממלכת הכוזרים, ושכנע אותו להתגייר עם בני עמו, כשאת שיחותיו עם המלך העלה על הכתב והן ששימשו לאחר מכן בסיס לספר הכוזרי של רבי יהודה הלוי. בידינגן (שחלק את השערתו עם ידידו ר' וולף היידנהיים) הוסיף וטען כי זוהי הסיבה לכך שהפיוט אינו מחורז, שכן "החבר" מביע בספר הכוזרי התנגדות חריפה לחריזת פיוטים. לפי דברים אלו, חי המחבר כבר במאה ה-6 או המאה ה-7. הפייטן מתאר את אפסותו ועליבותו של האדם, שכולו חומרי ורפה, אל מול כוחות יצרו הרע השוכן בקרבו מרגע לידתו; בכל יום מדיח היצר הרע את האדם לעבור עבירות, והגוף החלוש והרפה אינו מסוגל להתמודד עמו, שכן מלבד טבעו השפל הרי שכל ימיו טרוד האדם בצער, בניסיונות קשים, בטלטולים ובדאגות, ואין ביכולתו לאזור כוחו ולעמוד מול היצר הרע. כמעט בלתי אפשרי לאדם שלא לחטוא, טוען הפייטן, ומי יוכל לזכות במשפט הצדק של האלוקים? על כן הוא מבקש שיראה ה' את התנאים הקשים בהם נתון האדם, יחוס על החוטאים, יסלח לכל עוונותיהם ולא יטה אוזנו לדברי המקטרגים עליהם. אם כי הפיוט הוא פיוט סליחות מובהק, הוא אינו מתייחס רק ליום הדין הכללי שבראש השנה, אלא גם ובעיקר לדין היומיומי בו מעמיד האלוקים את האדם, לפי דברי הגמרא במסכת ראש השנה: ”ר' יוסי אומר: אדם נידון בכל יום, שנאמר: 'וַתִּפְקְדֶנּוּ לִבְקָרִים'.” הפיוט מורכב מבתים בעלי שתי שורות ("צלעות" או "טורים"). בסופו חתימת הפייטן: יצחק הכהן החבר חזק. ממאפייני הפיוט הייחודיים היא העובדה שבפיוט אין חריזה כלל. אקרוסטיכון - האותיות שבתחילת כל שורה סדורות בסדר אלפביתי, ולאחריהן חתימת המחבר. הצגת הנושא המרכזי של הפיוט כבר בבית הראשון: בקשת הפייטן מאלוהיו כי לא ידון את האדם במלוא החומרה. הפיוט עשיר בהרמזים מקראיים והרמזים תלמודיים מרובים, אך עם זאת נשמרת בו הלשון הקלה והבהירה. מחזור ליום כיפור, דניאל גולדשמידט, ירושלים תש"ל, עמ' 240, 262, 502. במרבית הקהילות האשכנזיות כיום בוטלה אמירת הסליחות בתפילות יום הכיפורים. שהובאה במחזורו, מץ תקע"ז, דף ס"א עמוד א', במוסף ליום הכיפורים. כך מובא אצל רבי שם טוב אבן שם טוב (הראשון) בספר האמונות שער ב' פרק ד' (עמ' 30 בדפוס פרארה שט"ז) ואצל הרמב"ן בדרשתו "תורת ה' תמימה" (כתבי רמב"ן, חלק א' עמ' קנ"א). היידנהיים הדפיס את הדברים במחזורו לסוכות, עמ' IV. סוף מאמר ב'. דף ט"ז, עמוד א'.
רשת הטלפון העירונית של מוסקבה

רשת הטלפון העירונית של מוסקבה (ברוסית: Московская городская телефонная сеть) הוא שמה של חברת מניות ציבורית מן הוותיקות ברוסיה, שהוקמה לראשונה בשנת 1882 כמפעילת רשת הטלגרף של מוסקבה. כיום מספקת שירותי אינטרנט, טלוויזיה, טלפון קווי, תקשורת סלולרית, שירותי צילום של מצלמות נסתרות ועוד בשטחי מוסקבה ובפרבריה. 12 ביולי 1882 — הוקמה רשת הטלפון העירונית של מוסקבה. ביום זה הוקמה תחנת הטלפון הידנית הראשונה ברוסיה, בביתו של הסוחר פופוב סמוך לגשר קוזנץ במוסקבה.. 31 בדצמבר 1898 — נחנך קו הטלפון הבין-עירוני בין מוסקבה לסנקט פטרבורג. 1909 — הותקנו תאי הטלפון הראשונים. 1932 — הוקם שירות מדריך טלפון חינמי בשם "09", בשנת 1937 — הוקם גם שירות הטלפון הדובר במוסקבה "100". 1970 — הותקנה רשת בינלאומית אוטומטית מוסקבה — ברלין — פראג — ורשה. 1980 — רשת הטלפון העירונית קיבלה את הרישיון להפעלת רשת הטלפון במהלך המשחקים האולימפיים. הותקנו כ-80,000 טלפונים, 350 תאי טלפון ואורגנו למעלה מ-15,000 ערוצים וקווי תקשורת ישירה. שירות "09" שירת את אורחי העיר באנגלית, ספרדית, גרמנית וצרפתית. 1982 — החברה חנכה מוזיאון לתולדות התקשורת במוסקבה. אחד המוצגים הידועים הוא תחנת טלפון אוטומטית משנת 1930 שפעלה במשך עשורים רבים. 1986 — הונחו לראשונה קווים של סיבים אופטיים באורך 8.7 קילומטרים. 1992 — החברה הפכה לחברה ממשלתית. למנכ"ל מונה ו.פ. ואסילייב. 1994 — החברה אורגנה מחדש כחברת מניות פתוחה הנסחרת בבורסת מוסקבה. 2002 — החברה החלה לספק שירותי גישה לאינטרנט. 2004 — החלה החלפת מספרים אנלוגיים במספרים דיגיטליים. 2006 — מרכז תקשורת מאוחד החל לפעול. החברה החלה לספק מגוון שירותים בתקשורת סלולרית וקווית. 2007 — הושקו תוכניות לשימוש בלתי מוגבל באינטרנט. 2008 — החברה חיברה למעלה מ-400 תאי טלפון מיוחדים לנכים בכיסאות גלגלים. 2009 — החברה החלה לספק שירותי טלוויזיה דיגיטלית. 2011 — החברה התמזגה עם חברת МТС, אך לא איבדה את עצמאותה ופועלת בנפרד. באותה שנה הושלמה דיגיטליזציה של כלל רשת התקשורת, המאפשרת שמירה על מספר הטלפון גם בעת מעבר דירה לאזור חיוג אחר וללא צורך בהחלפתו. 2012 — החברה החלה בבניית קווי סיבים אופטיים לאינטרנט מהיר בטכנולוגיית GPON. 2013 — החברה קיבלה רישיון כמפעילה וירטואלית (Mobile Virtual Network Operators, MVNO). 2014 — החברה החלה לספק כרטיסי SIM משלה והחלה לספק שירותי גישה לאינטרנט מהיר, טלפוניה, טלוויזיה דיגיטלית ותקשורת סלולרית. החברה הייתה הראשונה ברוסיה לספק אינטרנט במהירות של 500 מגהבייט לשנייה. 2015 — החברה השלימה פריסת תקשורת העברת נתונים עצמאית של סיבים אופטיים בטכנולוגיית GPON. לפי החברה הסיבים מכסים 3.9 מיליון או 95% מכלל דירות המגורים במוסקבה והחלה להפעיל שירותי בית חכם. מדיה וקבצים בנושא רשת הטלפון העירונית של מוסקבה בוויקישיתוף אתר האינטרנט הרשמי של רשת הטלפון העירונית של מוסקבה רשת הטלפון העירונית של מוסקבה, ברשת החברתית פייסבוק רשת הטלפון העירונית של מוסקבה, ברשת החברתית אקס (טוויטר) רשת הטלפון העירונית של מוסקבה, ברשת החברתית אינסטגרם רשת הטלפון העירונית של מוסקבה, ברשת החברתית VK МГТС история Музей истории телефонной связи Музей истории МГТС
עידו דוידוב

עידו דוידוב (נולד ב-23 בנובמבר 1994) הוא כדורגלן ישראלי המשחק בעמדת הקשר בהפועל עירוני ראשון לציון. דוידוב התחיל את הקריירה שלו בקבוצת הנוער של מכבי פתח תקווה. בינואר 2015 הושאל להפועל עפולה מהליגה הלאומית על מנת לצבור דקות משחק. בעפולה, דוידוב כבש 3 שערי ליגה ב-16 משחקים והיה שותף לעליה ההיסטורית של הקבוצה לחצי גמר גביע המדינה, בו הפסדה עפולה 0–7 להפועל באר שבע. לקראת עונת 2015/2016 חתם דוידוב בהפועל ניר רמת השרון. דוידוב היה מהשחקנים הבולטים בקבוצה וסיים את העונה עם 12 שערי ליגה ב-34 משחקים. בקיץ 2016 חתם דוידוב לחמש עונות בעירוני קריית שמונה מליגת העל. ב-20 באוגוסט 2016 ערך את הופעת הבכורה שלו בליגת העל בניצחון 0–1 נגד מ.ס. אשדוד. ב-10 בדצמבר 2016 הבקיע את שער הבכורה שלו בליגה בתיקו 2-2 נגד הפועל כפר סבא. ב-1 בפברואר 2017 הושאל דוידוב למ.ס. אשדוד עד לסיום העונה. בסיום העונה, חזר דוידוב לקריית שמונה. ב-5 בפברואר 2019 חתם דוידוב בהפועל רעננה לעונה וחצי עם אופציה לעונה נוספת. ב-26 ביולי 2019 דוידוב חזר למכבי פתח תקווה. דוידוב היה שותף לחזרה של קבוצתו לליגת העל אחרי שנת היעדרות, אך בסוף העונה שוחרר מהמועדון. באוגוסט 2020, דוידוב הצטרף להפועל אום אל-פחם, ובנובמבר 2020 חתם בסקציה נס ציונה. ב-30 ביוני 2021 חתם בהפועל כפר סבא. ב-26 בינואר 2022 חתם לעונה וחצי בהפועל פתח תקווה. בסיום עונת 2022/2023 העפיל עם הקבוצה לליגת העל. בקיץ 2024 הצטרף להפועל עירוני ראשון לציון. עידו דוידוב, באתר ההתאחדות לכדורגל בישראל עידו דוידוב, באתר Transfermarkt עידו דוידוב, באתר Soccerway עידו דוידוב, באתר FootballDatabase.eu שלום אלבז, ‏עידו דוידוב חתם על חוזה לחמש שנים בק"ש, באתר ONE‏, 9 ביוני 2016 עמית קרקו, ‏עידו דוידוב מקריית שמונה יחתום היום באשדוד, באתר ONE‏, 1 בפברואר 2017 תום נחום, ‏רשמית: עידו דוידוב חתם בהפועל רעננה, באתר ONE‏, 5 בפברואר 2019 מערכת ONE, ‏שב הביתה: עידו דוידוב חתם במכבי פתח תקווה, באתר ONE‏, 26 ביולי 2019
טקס פרסי האקדמיה הבריטית לקולנוע ה-52

טקס פרסי האקדמיה הבריטית לקולנוע ה-52 שמעניקה האקדמיה הבריטית לאמנויות הקולנוע והטלוויזיה, נערך ב-11 באפריל 1999, בו הוענקו פרסים לסרטים הטובים ביותר של שנת 1998. הסרט "שייקספיר מאוהב" זכה בפרס הסרט הטוב ביותר (גם זכה בפרס אוסקר לסרט הטוב ביותר), ובפרס העריכה הטובה ביותר. הסרט "אליזבת" נבחר לסרט הבריטי הטוב ביותר. ג'ודי דנץ' וקייט בלאנשט זכו שתיהן בפרס על גילום דמותה של המלכה אליזבת הראשונה. ג'פרי ראש זכה בפרס שחקן המשנה. השחקן האיטלקי רוברטו בניני זכה בפרס השחקן הטוב ביותר בתפקיד ראשי על הופעתו בסרט "החיים יפים". פיטר ויר שביים את הסרט "המופע של טרומן" זכה בפרס הבמאי הטוב ביותר. הטקס נערך בביזנס דיזיין סנטר באיזלינגטון שבלונדון בהנחייתו של ג'ונתן רוס. שייקספיר מאוהב אליזבת להציל את טוראי ריאן המופע של טרומן רוברטו בניני – החיים יפים מייקל קיין – קול קטן טום הנקס – להציל את טוראי ריאן ג'וזף פיינס – שייקספיר מאוהב קייט בלאנשט – אליזבת אמילי ווטסון – הילרי וג'קי ג'יין הורוקס – קול קטן גווינת' פלטרו – שייקספיר מאוהב ג'פרי ראש – אליזבת ג'פרי ראש – שייקספיר מאוהב טום וילקינסון – שייקספיר מאוהב אד האריס – המופע של טרומן ג'ודי דנץ' – שייקספיר מאוהב לין רדגרייב – אלים ומפלצות ברנדה בלתין – קול קטן קתי בייטס – צבעי השלטון פיטר ויר – המופע של טרומן שקאר קאפור – אליזבת סטיבן ספילברג – להציל את טוראי ריאן ג'ון מאדן – שייקספיר מאוהב אליזבת הילרי וג'קי קול קטן לוק, סטוק ושני קנים מעשנים My Name is Joe דלתות מסתובבות ולווט גולדמיין - סנדי פאוול אליזבת - אלכסנדרה ביירן שייקספיר מאוהב - סנדי פאוול המסכה של זורו - גרסיילה מאזון שייקספיר מאוהב - דייוויד גמבל להציל את טוראי ריאן - מייקל קאהן אליזבת - ג'יל בילקוק לוק, סטוק ושני קנים מעשנים - ניוון הווי אליזבת - רמי אדפרסין שייקספיר מאוהב - ריצ'רד גרטרקס המופע של טרומן - פיטר ביזיו להציל את טוראי ריאן - יאנוש קמינסקי המופע של טרומן - דניס גסנר להציל את טוראי ריאן - תומאס אי סנדרס אליזבת - ג'ון מייר שייקספיר מאוהב - מרטין צ'יילדס להציל את טוראי ריאן הילרי וג'קי שייקספיר מאוהב קול קטן צבעי השלטון - איליין מיי הילרי וג'קי - פרנק קוטרל בויס קול קטן - מארק הרמן לכשכש בכלב - הילרי הנקין, דייוויד מאמט המופע של טרומן - אנדרו ניקול החיים יפים - רוברטו בניני שייקספיר מאוהב - מארק נורמן, טום סטופארד אליזבת - מייקל הירסט Central Station החיים יפים אהבת בשר ודם On Guard להציל את טוראי ריאן בייב בעיר הגדולה המופע של טרומן עבודת נמלים אליזבת - ג'ני שירקור להציל את טוראי ריאן - לויס בורוול, ג'נט פרימן שייקספיר מאוהב - ליסה וסטקוט ולווט גולדמיין - פיטר קינג אליזבת - דייוויד הירשפלדר שייקספיר מאוהב - סטיבן וורבק להציל את טוראי ריאן - ג'ון ויליאמס הילרי וג'קי - ברינגטון פלונג טקס פרסי אוסקר ה-71 טקס פרסי האקדמיה הבריטית לקולנוע ה-52, במסד הנתונים הקולנועיים IMDb (באנגלית) Staff, Guardian (7 באפריל 1999). "And the Bafta for saddest Oscar loser goes to..." The Guardian. נבדק ב-12 בפברואר 2019. {{cite web}}: (עזרה)
Tele2 רוסיה

Tele2 רוסיה (ברוסית: Tele2 Россия) היא חברת תקשורת המפעילה רשת תקשורת סלולרית ברוסיה ומספקת שירותי טלפוניה מקומית, שירותי גישה נרחבים לאינטרנט, טלוויזיה דיגיטלית והיא הוקמה על ידי חברת Tele2 השוודית על בסיס רשתות שנרכשו ברוסיה. החברה פועלת משנת 2003 והיא מהווה לחברה בת של רוסטלקום. בסוף שנת 2018 היו לחברה 42.3 מיליון מנויים ברוסיה ונכון לאפריל 2019 היא פעילה ב-67 מחוזות רוסיה. החברה נסחרת בבורסת מוסקבה וכיום אין קשר עסקי בינה לבין חברת Tele2 השוודית. החברה מפעילה תקשורת סלולרית על רשת ה-GSM וה-GPRS ומספקת גם שירותי גישה לאינטרנט (ISP). מדיה וקבצים בנושא Tele2 רוסיה בוויקישיתוף אתר האינטרנט הרשמי של Tele2 רוסיה (ברוסית) Tele2 רוסיה, ברשת החברתית פייסבוק Tele2 רוסיה, ברשת החברתית אקס (טוויטר) Tele2 רוסיה, ביישום טלגרם Tele2 רוסיה, ברשת החברתית VK Tele2 רוסיה, סרטונים בערוץ היוטיוב ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
הבחירות לפרלמנט האירופי 2019

הבחירות לפרלמנט האירופי שנערכו ב-28 המדינות החברות באיחוד האירופי ב-23 במאי עד 26 במאי 2019, כללו את בחירתם של 751 חברי הפרלמנט האירופי אשר נבחרו לייצג את 500 מיליון אזרחי האיחוד האירופי. בהתאם לאמנת ליסבון, המושבים בפרלמנט מוקצים לכל מדינה בהתאם לגודל אוכלוסייתה. בשש מהמדינות החברות באיחוד האירופי (בלגיה, צרפת, אירלנד, איטליה, פולין ובריטניה), הטריטוריה הלאומית מחולקת למספר אזורי בחירה. במדינות החברות הנותרות, המדינה כולה מהווה מחוז בחירה אחד. כל המדינות יקיימו את הבחירות לפרלמנט במסגרת בחירות יחסיות. הבחירות במדינות האיחוד, נערכו על פני ארבעה ימים, כאשר: ב-23 במאי: בחרו הממלכה המאוחדת והולנד ב-24 במאי: בחרו אירלנד וצ'כיה ב-25 במאי: בחרו צ'כיה, סלובקיה, לטביה ומלטה ב-26 במאי: בחרו גרמניה, צרפת, איטליה, ספרד, פולין, רומניה, יוון, בלגיה, הונגריה, שוודיה, פורטוגל, אוסטריה, בולגריה, פינלנד, דנמרק, קרואטיה, ליטא, סלובניה, קפריסין, אסטוניה ולוקסמבורג מפלגות עיקריות שהתחרו בבחירות: מפלגת העם האירופי (EPP): מפלגת מרכז-ימין אירופית. המפלגה מחזיקה בעמדות שמרניות וליברליות ותומכת בהרחבת האיחוד האירופי ובהעמקת האינטגרציה בין חברותיו. הברית הפרוגרסיבית של סוציאליסטים ודמוקרטים (S&D): מפלגת מרכז-שמאל אירופית. המפלגה מחזיקה בעמדות סוציאל-דמוקרטיות ותומכת בהרחבת האיחוד האירופי ובהעמקת האינטגרציה בין חברותיו. הברית של ליברלים ודמוקרטים באירופה (ALDE): מפלגת מרכז אירופית. המפלגה מחזיקה בעמדות ונאו-ליברליות ותומכת בהרחבת האיחוד האירופי ובהעמקת האינטגרציה בין חברותיו. הברית החופשית של הירוקים האירופאים (Greens-EFA): מפלגת שמאל אירופית הדוגלת בפוליטיקה ירוקה הכוללת שמירה על איכות הסביבה. בנוסף, המפלגה מחזיקה בעמדות סוציאליסטיות וחתירה לאינטגרציה אירופאית. השמרנים והרפורמיסטים האירופים (ECR): מפלגת מפלגת ימין אירופית. המפלגה מחזיקה בעמדות שמרניות וליברליות ומתנגדת ליתר אינטגרציה של האיחוד האירופי. השמאל האירופי המאוחד/השמאל הנורדי הירוק (GUE-NGL): מפלגת שמאל רדיקלית באירופה. המפלגה דוגלת העמדות סוציאליסטיות ואף קומוניסטיות. אירופאים למען חירות ודמוקרטיה ישירה (EFDD): מפלגת ימין אירופית. המפלגה מחזיקה בעמדות שמרניות וליברליות ומתנגדת באופן חריף לאינטגרציה של האיחוד האירופי. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא הבחירות לפרלמנט האירופי 2019 בוויקישיתוף אתר האינטרנט הרשמי של הבחירות לפרלמנט האירופי 2019 (באנגלית) "Composition of the European Parliament". CVCE. Retrieved 19 April 2013. "Members". European Parliament. Retrieved 27 October 2007. Goldirova, Renata (19 October 2007). "EU agrees new 'Treaty of Lisbon'". EU Observer. Retrieved 19 November 2007.
ברבי בארץ הפיות

ברבי בארץ הפיות (באנגלית: Barbie: Fairytopia) הוא סרט הנפשה ממוחשבת קנדי-אמריקאי, מסוגת פנטזיה והרפתקאות, אשר מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסרט, המשמש כסרט החמישי בסדרת סרטי ברבי, בוים על ידי וולטר פ. מרטישיוס וויליאם לאו, נכתב על ידי אליז אלן ודיאן דון, והופק על ידי Mainframe Entertainment ו-Mattel Entertainment. הסרט הופץ ברחבי העולם להקרנה ביתית, כאשר הוא הופץ בארצות הברית על ידי Lions Gate Home Entertainment ב-8 במרץ 2005. בישראל הסרט הופץ על גבי DVD בדיבוב עברי בשנת 2005. אורך הסרט הוא כ-71 דקות. סרט זה הוא הסרט הראשון בסדרת הסרטים שבעל עלילה מקורית, כאשר כמו לקודמיו הופק לו קו של צעצועים, בובות ומוצרים שהופצו יחד איתו. בהשראת הסרט הופק מחזמר, כמו כן יצאו לו שני סרטי המשך, "ברבי מרמדיה: בת הים" ו"ברבי: קסם הקשת בענן", ושני סרטי ספין אוף, "ברבי מריפוסה וחברותיה פיות הפרפרים" ו"ברבי מריפוסה ונסיכת הפיות". הסרט מתרחש בארץ הפיות, ארץ מעבר לקשת בה חיה אלינה, פיית פרחים יפהפייה שרוצה כנפיים משל עצמה. אלינה גרה בפרח גדול באחו הקסום יחד עם בייבל, אבקן משונה ומקסים. בבוקר אחד, אלינה מתעוררת ומגלה שבית הפרח שלה חולה, וחברותיה הפיות אינן יכולות לעוף. בעזרת אומץ היא יוצאת למסע הצלה מופלא בשביל למצוא את הפייה השומרת שיכולה לעזור לה, אזורה. במהלך המסע אלינה פוגשת אנשים חדשים שבוחנים את אומץ ליבה, ומלמדים אותה את הערך של חברות אמת. אלינה – הדמות הראשית בסרט. הפיות בארץ הפיות צוחקות עליה מפני שאין לה כנפיים. מיועדת לדברים גדולים. ביבל – האבקן המשונה והמקסים של אלינה. יקינטונת (נקראת בדיבוב המקורי "דנדלין") – החברה הטובה ביותר של אלינה. טופז – אחת משבעת הפיות השומרות. הפיה הראשונה שנתפסה. בעלת צבע כתום. רובי – אחד משבעת הפיות השומרות. השני שנתפס לאחר טופז. בעל צבע אדום. אזורה – אחת משבעת הפיות השומרות. נותנת לאלינה את השרשרת שלה לפני שנתפסה. בעלת צבע כחול. יו – פרפר ענק שעוזר לאלינה בחיפושים שלה. לברנה – האנטגוניסט של הסרט. אחותה של הקיסרית. הנסיך נלור (נקרא בדיבוב המקורי "נאלו") – נסיך בן ים. הקיסרית – המלכה של ארץ הפיות. דליה – פיה שעוזרת לאלינה בחיפושים שלה. הדיבוב העברי בוים על ידי דן שצברג, והופק על ידי רעות סמדר. בנוסף דיבבו בדיבוב עברי דפנה קידר ואורה פריימן פיות, וזהר סדן שומר. מחזמר המבוסס על הסרט בשם "Barbie Live! in Fairytopia" הופק לבמות ועלה לראשונה ב-28 במרץ 2006 ב-Pullo Center. המחזמר, שאורכו כ-30 דקות, כולל שירים וריקודים מקוריים, כאשר הוא בוים על ידי אריק ד. שפר, ומככבת בו ארין אליזבת קורס בתור אלינה. "ברבי בארץ הפיות", במסד הנתונים הקולנועיים IMDb (באנגלית) "ברבי בארץ הפיות", באתר AllMovie (באנגלית) "ברבי בארץ הפיות", באתר Rotten Tomatoes (באנגלית) "ברבי בארץ הפיות", במסד הנתונים הקולנועיים KinoPoisk (ברוסית) ברבי פריטופיה, במיזם "אישים" לתיעוד היצירה הישראלית נשאר הדיבוב המקורי בדיבוב העברי